Document ID: 32006R1582

NARIADENIE RADY (ES) č. 1582/2006
z 24. októbra 2006,
ktorým sa mení a dopĺňa nariadenie (EHS) č. 1907/90, pokiaľ ide o odchýlku týkajúcu sa umývania vajec
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajcami (1), a najmä na jeho článok 2 ods. 2,
so zreteľom na návrh Komisie,
keďže:
(1)
V článku 6 ods. 4 nariadenia Rady (EHS) č. 1907/90 z 26. júna 1990 o niektorých obchodných normách pre vajcia (2) sa stanovujú podmienky odchýlky, na základe ktorej môžu baliarne naďalej umývať vajcia do 31. decembra 2006. Odchýlka sa doteraz povolila deviatim baliarňam vo Švédsku a jednej v Holandsku.
(2)
Nariadenie Rady (EHS) č. 1907/90 bolo zrušené nariadením Rady (ES) č. 1028/2006 z 19. júna o obchodných normách pre vajcia (3) s platnosťou od 1. júla 2007. Prechodné obdobie pre umývanie vajec by sa preto malo zodpovedajúcim spôsobom predĺžiť do uvedeného dátumu.
(3)
Nariadenie (EHS) č. 1907/90 by sa preto malo zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
V prvom pododseku článku 6 ods. 4 nariadenia (EHS) č. 1907/90 sa dátum „31. decembra 2006“ nahrádza dátumom „30. júna 2007“.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Luxemburgu 24. októbra 2006

Labels: 3
17
15